Кашалінскае ваяводства (1950—1975)

Кашалінскае ваяводства () — адно з ваяводстваў, якія існавалі ў Польшчы ў 1950—1975 гадах. Сядзібай ваяводскіх улад быў горад Кашалін.

Кашалінскае ваяводства, побач з Апольскім і Зеленагурскім, было адным з трох новых ваяводстваў, створаных у выніку адміністрацыйнай рэформы 1950 года. Яно было створана ва ўсходняй частцы вялікага Шчэцінскага ваяводства, якое ахоплівала амаль усю Заходнюю Памеранію.

Нягледзячы на тое, што Кашалін быў сталіцай ваяводства, Слупск быў самым буйным горадам і галоўным прамысловым цэнтрам рэгіёну.

Пасля адміністрацыйнай рэформы 1975 года з усходняй часткі Кашалінскага ваяводства было вылучана Слупскае ваяводства, а з паўднёвых паветаў — фрагмент Пільскага ваяводства.

 Гл. таксама 
 Кашалін
 Польская Народная Рэспубліка

Катэгорыя:Гісторыя Заходнепаморскага ваяводства
Катэгорыя:Ваяводствы Польшчы (1944—1975)